आंध्र उपचुनाव : जगन ने कडप्पा सीट जीती  
वाईएसआर कांग्रेस पार्टी के अध्यक्ष जगनमोहन रेड्डी ने 500,000 से अधिक मतों के रिकॉर्ड अंतर से शुक्रवार को कडप्पा लोकसभा सीट जीत ली।
वाईएसआर कांग्रेस पार्टी के अध्यक्ष जगनमोहन रेड्डी ने 500,000 से अधिक मतों के रिकॉर्ड अंतर से शुक्रवार को कडप्पा लोकसभा सीट जीत ली।   दिवंगत मुख्यमंत्री वाईएस राजशेखर रेड्डी के बेटे जगन ने 543,053 मतों के भारी अंतर से जीत दर्ज कराई। जगन को कुल 687,068 वोट मिले, जबकि आंध्र प्रदेश के स्वास्थ्य मंत्री व कांग्रेस उम्मीदवार डीएल रवींद्र रेड्डी को 144,015 वोट हासिल हुए।   तेलुगू देशम पार्टी (तेदेपा) के एमवी मैसूरा रेड्डी 127,183 वोट पाकर तीसरे स्थान पर रहे।   कडप्पा से सर्वाधिक मतों के अंतर से जीत का रिकॉर्ड दिवंगत राजशेखर रेड्डी ने 1991 में बनाया था। उन्होंने 418,000 मतों के अंतर से जीत दर्ज कराई थी। वाईएसआर का परिवार 1989 से ही इस सीट पर जीत दर्ज करा रहा है।   कांग्रेस और तेदेपा, दोनों दलों के उम्मीदवार अपनी जमानत तक नहीं बचा पाए, क्योंकि वे डाले गए कुल वैध मतों का 16 प्रतिशत हिस्सा नहीं हासिल कर सके।   कडप्पा में पात्र 13.29 लाख मतदाताओं में से 10.28 लाख मतदाताओं ने आठ मई को हुए मतदान में अपने मताधिकार का इस्तेमाल किया था।